《别元默》
宋代·韩淲

初不畏离别，亦不爱过从。周游老江浙，风雪还穷冬。

君侯故家老，雅步非凡踪。鸣弦寄真尚，万古开心胸。

胡为怜我懒，纵论容愚憃。留连一再旬，欲去寒意浓。

当知思齐贤，出处诚难逢。草木冻欲折，冬岭惟孤松。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。